Je Guy de Freterens, chevaliers, fais savoir à touz ces qui verront ces lattres que j’ay pris en fié et en chasemant de la noble dame Lore, fame çay en arriers le noble baron Jeham, conte de Bourgoigne et signour de Salins, quamque Huguenins Galafins tient de moy en fié à Busigney, em prez, en chans et en toutes autres choses, et am suis hons à ladite dame. En tesmoignage de ceste chose, pour ce que je n’ay seel, j’ay fait seeler ces lettres dou seel Estene, signour de Neblens. Ce fut fait le lundi après la Touz Sainz, l’an Nostre Signour mil CC sexante et douze.